|  |
| --- |
|  |
| **Az MBH Jelzálogbank Nyrt. Felügyelőbizottságának ügyrendje****KIVONAT** |

|  |
| --- |
| 1. **A felügyelőbizottság szervezete**
 |
| * 1. A Felügyelőbizottság a Társaság érdekeinek megóvása céljából ellenőrzi a Társaság ügyvezetését. A Felügyelőbizottság hatáskörét, feladatkörét, működési rendjét a Polgári Törvénykönyvről szóló 2013. évi V. törvény (a „**Ptk.**”), a jelzálog-hitelintézetről és a jelzáloglevélről szóló 1997. évi XXX. törvény („**Jht.**”), a hitelintézetekről és a pénzügyi vállalkozásokról szóló, 2013. évi CCXXXVII. törvény („**Hpt.**”), a Társaság alapszabálya (az „**Alapszabály**”), valamint a vonatkozó jogszabályok határozzák meg. Az Alapszabály felhatalmazása alapján a Felügyelőbizottság maga állapítja meg Ügyrendjét.
 |
| * 1. A Felügyelőbizottság legalább három (3) legfeljebb kilenc (9) természetes személy tagból (külön-külön: a „**Felügyelőbizottsági Tag**”, együttesen a „**Felügyelőbizottsági Tagok**”) áll. A Felügyelőbizottság tagjait a Társaság legfőbb szerve választja. A Felügyelőbizottság elnökének („**az Elnök**”) személyéről Felügyelőbizottság egyszerű többséggel dönt. A Felügyelőbizottság a Felügyelőbizottság valamennyi tagjának egyszerű többséggel meghozott határozatával alelnököt (az „**Alelnök**”) választhat tagjai közül.
 |
| * 1. A Felügyelőbizottság tagjait határozott időre, legfeljebb öt (5) évre a Közgyűlés választja. A Felügyelőbizottság tagjai a Társasággal – a munkavállalói képviseletet ellátó személyek kivételével – nem állhatnak munkaviszonyban.
 |
|  |
| * 1. A felügyelőbizottsági tagság – külön erre irányuló megbízási szerződés megkötése nélkül – az elfogadó nyilatkozat aláírásával jön létre. A felügyelőbizottsági tagsági jogviszonyra a megbízási szerződés szabályait kell megfelelően alkalmazni. A tagok újraválaszthatók és a Közgyűlés által az Alapszabály rendelkezéseivel összhangban bármikor, indokolási kötelezettség nélkül visszahívhatók.
 |
| * 1. A Felügyelőbizottság tagjainak, valamint elnökének megválasztásához a Magyar Nemzeti Bank engedélye szükséges. A Felügyelőbizottsági Tagok megválasztása, valamint a Felügyelőbizottsági Tagok visszahívása a jogszabályi előírások és az Alapszabály előírásai szerint történik.
 |
|  |
| * 1. A Felügyelőbizottság független tagjainak tájékoztatnia kell az Igazgatóságot és a Felügyelőbizottságot, amennyiben a Ptk 3:287. §-ában foglaltak szerinti függetlenségük már nem áll fenn. ([Fuggetlenseginyilatkozat\_MBH\_JZB\_20250615.pdf](https://www.mbhjelzalogbank.hu/sw/static/file/Fuggetlenseginyilatkozat_MBH_JZB_20250615.pdf))
 |
| * 1. A Felügyelőbizottsági Tagok a Felügyelőbizottság munkájában személyesen kötelesek részt venni.
 |
|  |
|  |
| 1. **A felügyelőbizottság feladat- és hatásköre**
 |
| * 1. A Felügyelőbizottság a Társaság érdekeinek megóvása céljából ellenőrzi a Társaság tevékenységét, ennek keretében tájékozódhat a Társaság ügyeiről, információkat, adatokat kérhet a Társaság működéséről. A Felügyelőbizottság az ügyvezetés ellenőrzése keretében az Igazgatóság tagjaitól és a Társaság vezető állású munkavállalóitól jelentést vagy felvilágosítást kérhet. A jelentést vagy felvilágosítást az arra irányuló írásbeli kérés megérkezésétől számított harminc (30) munkanapon belül kell írásban megküldeni a Felügyelőbizottság elnökének.
 |
| * 1. A Felügyelőbizottság azokban a kérdésekben jogosult dönteni, amelyeket a Ptk., a Hpt. vagy az Alapszabály a Felügyelőbizottság hatáskörébe utal.
 |
|  |
|  |
|  |
|  |
|  |
|  |
|  |
|  |
|  |
|  |